**LĒMUMS**

Liepājā

|  |  |
| --- | --- |
| 2024. gada 21. martā |  Nr.135/3(prot. Nr.3, 63.§) |

Par zemesgabala Krūmu ielā, blakus

nekustamajam īpašumam Krūmu ielā 57,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta 11 daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 53. un 56. punktu, izskatot SIA “Namu serviss APSE” 2024. gada 23. janvāra vēstuli Nr.18/Ai “Par zemes nomas līguma pagarināšanu”, zemes nomas līgumu, kas 2014. gada 1. aprīlī noslēgts starp Liepājas pilsētas pašvaldību un SIA “Namu serviss APSE”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 5. februāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt SIA “Namu serviss APSE” (reģistrācijas Nr.42103033900; juridiskā adrese: Zivju iela 11/13-7N, Liepāja), kā dzīvojamās mājas Krūmu ielā 57 pārvaldniekam (apsaimniekotājam), līguma par zemesgabala Liepājā Krūmu ielā (kadastra apzīmējums 1700 011 0443), blakus nekustamajam īpašumam Krūmu ielā 57, daļas 172 kv.m platībā iznomāšanu termiņu līdz 2029. gada 31. martam teritorijas labiekārtošanai un autostāvvietu izveidošanai dzīvojamās mājas Krūmu ielā 57 iedzīvotājiem.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2014. gada 1. aprīlī noslēgtajā līgumā noteikto vērtējumu.

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja SIA “Namu serviss APSE” vainas dēļ grozījumi 2014. gada 1. aprīlī noslēgtajā zemes nomas līgumā par zemesgabala Liepājā Krūmu ielā, blakus nekustamajam īpašumam Krūmu ielā 57, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |